MUNICIPIUL CRAIOVA

CONSILIUL LOCAL AL MUNICIPIULUI CRAIOVA

    HOTĂRÂREA NR.185
privind modificarea Hotărârii Consiliului Local al Municipiului Craiova nr.361/2013 referitoare la desemnarea reprezentantului Primarului Municipiului Craiova în Consiliul de Administraţie al Sport Club Municipal Craiova

Consiliul Local al Municipiului Craiova, întrunit în şedinţa ordinară din data de 28.05.2015;


Având în vedere raportul nr.74415/2015 al Serviciului Resurse Umane prin care se propune modificarea Hotărârii Consiliului Local al Municipiului Craiova nr.361/2013 referitoare la desemnarea reprezentantului Primarului Municipiului Craiova în Consiliul de Administraţie al Sport Club Municipal Craiova şi rapoartele comisiilor de specialitate ale Consiliului Local al Municipiului Craiova nr.169, 172, 173, 175 şi 176/2015;

     În conformitate cu prevederile Legii educaţiei fizice şi sportului nr.69/2000, modificată şi completată; 

 Potrivit prevederilor Hotărârii Consiliului Local al Municipiului Craiova nr. 236/2014 privind modificarea Regulamentului propriu de organizare şi funcţionare al Sport Club Municipal Craiova;
  În temeiul art.36. alin.2 lit. d coroborat cu alin. 6 lit.a pct.6, art.45  alin.1 art.61 alin.2 şi art.115, alin.1, lit.b din Legea nr.215/2001, republicată,  privind administraţia publică locală;
HOTĂRĂŞTE:

Art.1. Se ia act de demisia dlui.Pîrvulescu Ionuţ-Cosmin din Consiliul de Administraţie al Sport Club Municipal Craiova
Art.2. Se aprobă desemnarea dnei.Ştefan Lucia, reprezentant al Primarului Municipiului Craiova, în Consiliul de Administraţie al Sport Club Municipal Craiova.

Art.3. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.361/2013.
  Art.4. Primarul Municipiului Craiova, prin aparatul de specialitate: Serviciul Administraţie Publică Locală, Serviciul Resurse Umane, Sport Club Municipal Craiova şi dna.Ştefan Lucia vor aduce la îndeplinire prevederile prezentei hotărâri.

